**POZIV ZA PRIJAVE NA PROGRAM KULTURNI INKUBATOR ŠTANJEL - KIŠ AKCELERATOR**

**Občina Komen v sodelovanju z Inkubatorjem Sežana vabi podjetnike in posameznike s področja kulturnih in kreativnih industrij, da se prijavijo na prvo sezono podjetniškega pospeševalnika KIŠ – Akcelerator Kulturnega inkubatorja Štanjel.**

Program je namenjen podjetnikom in potencialnim podjetnikom iz Obalno-kraške regije in širše, ki želijo okrepiti svoje podjetniške kompetence na področju kulturne dejavnosti in kreativnih industrij ter prispevati k trajnostnemu razvoju. Pospeševalnik bo potekal od januarja 2025 do marca 2025 in bo združeval usposabljanja, peer-to-peer srečanja, mreženjske dogodke in mentorsko podporo s strokovnjaki iz podjetniškega podpornega okolja.

**Kaj ponuja program?**

Udeleženci bodo skozi program izboljšali svoje podjetniške veščine na naslednjih področjih:

* Razvoj novih produktov in razumevanje potreb uporabnikov,
* Krepitev timskih in partnerskih odnosov,
* Oblikovanje konkurenčnih vrednostnih ponudb,
* Poslovno modeliranje, prodaja in mreženje.

Poleg tega bodo udeleženci deležni 5 ur osebnega mentorstva, ki jim bo pomagalo pri soočanju s ključnimi izzivi njihovega podjetniškega razvoja. Program bo poudarjal tudi inovativno razmišljanje in ustvarjalnost, s ciljem prepoznavanja novih priložnosti in reševanja konkretnih uporabniških problemov. Najboljše ocenjeni projekti bodo imeli možnost inkubiranja in subvencioniranega najema poslovnih prostorov v Kulturnem inkubatorju Štanjel ter vključitev v njegove podporne programe.

**Kdo se lahko prijavi?**

Program je odprt za podjetnike in posameznike s področja kulturnih in kreativnih industrij, ki si želijo poglobiti svoje znanje in pripraviti svojo podjetniško idejo za naslednjo fazo razvoja. Posebno pozornost bo namenjena tistim, ki se zavedajo pomembnosti trajnostnega razvoja in želijo prispevati k uresničevanju ciljev trajnostnega razvoja.

**Prijave in rok**

Zainteresirani kandidati se lahko prijavijo na program do 15.12.2024. Prijave so možne preko spletne strani <https://inkubator.si/> ali s prijavo na e-naslov info@inkubator.si

**O programu KIŠ POSPEŠEVALNIK**

Program KIŠ POSPEŠEVALNIK je inovativen podjetniški pospeševalnik, ki spodbuja razvoj kulturnih in kreativnih industrij v regiji. S pomočjo izkušenih mentorjev in podjetniških strokovnjakov udeležencem pomaga oblikovati nove poslovne modele, strateške načrte in inovativne rešitve, ki prispevajo k njihovemu dolgoročnemu uspehu.

Za več informacij o KIŠ POSPEŠEVALNIKU obiščite <https://inkubator.si/kulturni-inkubator-stanjel-kis-2024/> ali kontaktirajte ekipo Inkubatorja Sežana, tel+386 5 7313 500 , e-mail info@inkubator.si oz. g. Dorijana Maršiča na GSM 031 348 917.



**Program KIŠ POSPEŠEVALNIK je sestavni del celovitega projekta Kulturni inkubator Štanjel (KIŠ), ki predvideva obnovo in programsko revitalizacijo kulturnega spomenika Grad Štanjel s pomočjo inovativnih oblik prezentiranja kulturne dediščine in uvedbo novih kreativnih turističnih doživetij. S KIŠ Štanjel dobiva celovito in celoletno kulturno, turistično in pedagoško ponudbo ter nove podjetniške programe. Do leta 2025 bomo s pomočjo tega projekta dokončali skoraj 50 let trajajočo obnovo štanjelskega gradu. Prvič po miniranju štanjelskega gradu v letu 1944 bo le-ta spet zablestel v svojem prvotnem sijaju.**

**Hkrati pa bo Slovenija dobila tudi svoj prvi muzej slovenskega jezika in knjige, kjer bomo na enem mestu na sodoben in interaktiven način predstavili tudi vsa narečja s celotnega slovenskega kulturnega prostora - od Slovenske Benečije do Porabja in Avstrijske Koroške ter Avstrijske Štajerske do Istre. Poleg novih muzejskih prostorov bomo tako odprli novo poročno dvorano in sodobne konferenčne prostore, ki bodo dostopni tudi invalidom ter prostore za start-up podjetja s področja kulture in turizma (KIŠ POSPEŠEVALNIK). Prav tako bo tudi grajsko dvorišče dobilo svojo končno podobo.**

**S skupno vrednostjo več kot 2,1 mio. EUR gre za največjo posamično investicijo v obnovo štanjelskega gradu, s katero si bomo zagotovili več kot 900 m2 na novo urejenih grajskih prostorov. Projekt se sofinancira iz evropskega**[**Načrta za odpornost in okrevanje (NOO)**](https://www.gov.si/zbirke/projekti-in-programi/nacrt-za-okrevanje-in-odpornost/)**.**

**Za več informacij o projektu Kulturni inkubator Štanjel (KIŠ) obiščite** [**https://www.komen.si/za-obcane/projekti-in-investicije/2022092008202596/kulturni-inkubator-stanjel/**](https://www.komen.si/za-obcane/projekti-in-investicije/2022092008202596/kulturni-inkubator-stanjel/) **ali kontaktirajte g. Boštjana Frančeškina – Občina Komen, tel. 05 7310453, e-mail; bostjan.franceskin@komen.si.**